# Mammuthus primigenius

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

|  Mammuthus primigenius  |
| --- |
| Reconstrucción de *Mammuthus primigenius* en migración. |
| **Estau de conservación** |
|  Extinto (IUCN) |
| Rechistro fósil | Dende o Pleistoceno dica l'Holoceno |
| **Clasificación cientifica** |
| Dominio: | Eukaryota |
| Reino: | Animalia |
| Filo: | Chordata |
| Clase: | Mammalia |
| Orden: | Proboscidea |
| Familia: | Elephantidae |
| Chenero: | *Mammuthus* |
| Especie: |  *M. primigenius*  |
| **Descripción** |
|  Mammuthus primigenius  Blumenbach, 1799 |

Mammuthus primigenius ((Blumenbach, 1799)) estió una especie d'a familia *Elephantidae* que se distribuiba por as tundras d'Eurasia en a glaciación de Würm. Como atros mamiferos grans que cazaba l'hombre en o Paleolitico Superior s'extinguió mientres a desglaciación, fácil que por sobrecazada en as suyas zonas de refuchio. Manimenos sobrevivió mes tiempo en a isla de Wrangel.

## Descripción

Midiba 3 m d'altaria en a cruz. A suya piel yera cubierta por cerras con dica 1 m de largura y de color castanya muito escura y que hue se veyen royencas. A piel teneba muitas glandulas sebacias que permitiban augmentar a impermeabilidat. Teneba reservas de seu en a cabeza y dencima d'a cruz fendo una chepa. As orellas yeran chicas en comparanza con l'elefant africano. A trompa y as orellas yeran tamién cubiertas por pelo. A coda teneba una espansión en a base pa protecher a ubertura anal.

As defensas yeran mes grans en os masclos que en as fembras, teneban una forma un poquet espiral ent'alto y afuera y encara podeban midir mes de 4,5 m.

## Distribución

*Mammuthus primigenius* amaneix a la fin d'a glaciación de Riss, a suya distribución se redució como ye natural en o periodo interglaciar Riss-Würm, pero se tornó a estender muito en a glaciación de Würm. Se podeba trobar dende o sud d'Espanya (a paúl de Padul (Granada) dica Escocia, y por l'este dica Siberia oriental. Cruzó Berinchia y s'estendilló tamién por Nortamerica.

Se crei que s'extinguió d'Europa fa bels 12.000 anyos y que persistió dica fa 10.000 en as peninsulas de Taimir y Ghydan (Siberia). En a isla de Wrangel se conoixen fósils dica os 3.700 anyos BP, y heban encomenzau a evolucionar enta o nanismo (as fembras midiban uns 1,8 metros d'altaria, cualquecosa menos que as formas continentals).

En la zona pirenenca amanix en os sedimentos aluvials de Font-rubí, Vall de Bianya en Olot, Sant Vicenç dels Horts, río Congost cerca de Granollers, Vallformosa, Arenys de Mar, Granada, Montgiscard, Tolosa, etc. en cambras y canyos karsticos d'Izturitze, Houaliech, Juncà, Lamarche, Sant Julià de Ramis, etc. u en atra clase de chacimientos como Gourdan, Pape, Olha 1, Gatzarria, Gerde, Coupe-Gorge, Harpons, Terté y Lherm. O zaguer mamut pirenenco conoixiu ye d'o Magdalenián meyo d'Izturitze, entre os 14.500 anyos BP y os 13.000 anyos BP.

## Imáchens

* Reconstrucción de l'aspecto d'un mamut adulto.
*
* Cría momificada de manera natural.
* Cranio d'un adulto.
* Reconstrucción d'o escleto d'un adulto.

## Se veiga tamién

* *Mammuthus lamarmorae*
* *Mammuthus columbi*
* *Mammuthus imperator*
* *Mammuthus trogontherii*
* *Mammuthus meridionalis*

## Bibliografía

* Oscar Arribas: *Fauna y paisaje en los Pirineos en la Era Glaciar*. Lynx Ediciones. ISBN 978-84-87334-71-9

## Vinclos externos

* Se veigan as imáchens de Commons sobre **o *Mammuthus primigenius.
* Wikispecies tiene un articlo sobre Mammuthus primigenius.